CELEX: 62009TN0020
Language: sk
Date: 2009-01-16 00:00:00
Title: Vec T-20/09 P: Odvolanie podané 16. januára 2009 : Komisia Európskych spoločenstiev proti rozsudku Súdu pre verejnú službu zo 4. novembra 2008 vo veci F-41/06, Marcuccio/Komisia

7.3.2009   
            
            
               SK
            
            
               Úradný vestník Európskej únie
            
            
               C 55/49
            
         Odvolanie podané 16. januára 2009: Komisia Európskych spoločenstiev proti rozsudku Súdu pre verejnú službu zo 4. novembra 2008 vo veci F-41/06, Marcuccio/Komisia
   (Vec T-20/09 P)
   (2009/C 55/87)
   Jazyk konania: taliančina
   Účastníci konania
   
      Odvolateľka: Komisia Európskych spoločenstiev (v zastúpení: A. Dal Ferro, avvocato, C. Berardis-Kayser, splnomocnený zástupca, J. Currall, splnomocnený zástupca)
   
      Ďalší účastník konania: Luigi Marcuccio (Tricase, Taliansko)
   Návrhy odvolateľky
   
               —
            
            
               zrušiť napadnutý rozsudok,
            
         
               —
            
            
               vrátiť vec Súdu pre verejnú službu na nové konanie, aby rozhodol o ďalších dôvodoch odvolateľky.
            
         Odvolacie dôvody a hlavné tvrdenia
   Tento opravný prostriedok smeruje proti rozsudku Súdu pre verejnú službu (SVS) zo 4. novembra 2008, ktorým sa zrušilo rozhodnutie odvolateľky z 30. mája 2005 zaväzujúce žalobcu v prvostupňovom konaní ukončiť službu z dôvodu jeho invalidity, ktorú skonštatovala Komisia pre invaliditu. SVS okrem toho určil sumu 3 000 eur ako náhradu utrpenej nemajetkovej ujmy.
   Zrušenie spočíva výlučne vo vyhovení prvému odvolaciemu dôvodu založenému na nedostatočnom odôvodnení.
   V tejto súvislosti odvolateľka poznamenáva, že tým, že dospel k tomuto právnemu výsledku, sa sudca prvého stupňa dopustil nesprávneho právneho posúdenia tým, že konštatoval, že lekári, ktorí vykonávali úkony v rámci konania o invalidite založenom na článkoch 53, 59 a 78 služobného poriadku, mali uviesť na podporu svojich záverov odôvodnenie obdobné tomu, ktoré sa vyžaduje v konaní o chorobe z povolania a pracovnom úraze v zmysle článku 73. Takto si podľa názoru Komisie SVS zamenil dve konania s tým dôsledkom, že konanie o invalidite bolo týmto spôsobom nedôvodne sťažené.